Misr kelajagi qurolli kuchlar qo'lida, deydi arab ekspertlar
Namoyishchilar va Husni Muborak tarafdorlari orasida to'qnashuvlar kuzatilar ekan, armiya xaloyiqni tarqatib yuborishga urinmoqda.
Lekin hukumatga qarshi namoyishlar avj olib, prezident tarafdorlari bilan to'qnashuvlar kuzatilar ekan, armiya qo'mondonlari xaloyiqni tarqatib yuborishga urinmoqda. Zo'ravonliklarning oldini olish uchun ko'zni yoshlantiruvchi gaz qo'llanmoqda. Qo'shma Shtatlar, Misrning eng yirik ittifoqchisi, Husni Muborak saylovda boshqa nomzodini qo'ymaslikka qaror qilganidan mamnun. Uning prezidentlikdan ketishiga chaqirmagan. Kongressda "Muborak ketishi kerak" degan fikrlar yangramoqda. Namoyishlarda shu kungacha, BMT hisobicha qariyb 300 kishi halok bo'lgan. AQSh va Misr harbiylari azaldan yaqin hamkorlik qilib kelgan. Namoyishlar boshlanayotgan damlarda Misrning ikkinchi raqamli qo’mondoni, general Sami Anan Vashingtonda edi. Pentagon, AQSh Mudofaa vazirligi unga ishonch bildirib, “Misr armiyasi fuqaro huquqlarini hurmat qilib, namoyishchilarga nisbatan kuch ishlatmayotgani maqsadga muvofiq” degan. Qurolli kuchlar fuqaro nazorati ostida bo’lgani ma’qul, armiya o’zboshimchalik qilmasligi uchun bu juda muhim, deydi keksa harbiy. “Harbiylar uchun davlat rahbari buyrug’iga bo’ysunmaslik juda qiyin narsa”, - deydi general. “Bunday vaziyatga tushishni hech bir askar xohlamaydi. Qaysi yo’ldan bormasin, xavfli qaror qabul qilishga majbur”. Tavfiq Hamidning aytishicha, Misrda omma ichki ishlar xodimlari va armiyaga nisbatan turlicha fikrda. Politsiya xalqning kundalik hayotiga aralashadigan zo’ravon organ deb qaralsa, armiya mamlakat tinchligini saqlaydigan, uni tashqi xavfdan himoya qilib kelayotgan kuch deb ko’riladi. Askarlar orasida hukumatdan norozilar juda ko’p, deydi u. "Chunki ular oddiy xalq orasidan chiqqan. Odamlar naqadar qiynalib yashayotganini ko’rgan, ishsizlik, korrupsiya va huquqbuzarlik hollarini boshdan kechirgan”. AQSh, uning fikricha, fursatdan foydalanib Misr xalqiga yaqindan quloq tutishi, uning dardini tushunishini isbotlashi lozim. Vashington Misrga har yili 1,5 milliard dollar miqdorida yordam beradi. Bu mablag’ iqtisodiy, ijtimoiy va harbiy taraqqiyot uchun ko’zlangan. Muborak nuqtidan bir necha daqiqa o'tib, AQSh prezidenti Barak Obama ham , Misrda siyosiy o'zgarishlarga chaqirdi. "Xalqqa quloq tuting, uning dardini tinglang",- dedi u. Prezident Obama fikricha buyuk bir mamlakat o'zi uchun yangi bir sahifa ochmoqchi. "Misr ahli umumbashariy huquqlarga ega: erkin uyushish, erkin so'z va fikr, o'z kelajagini belgilash. Bular har bir insonning uzviy huquqlari. Qo'shma Shtatlar mana shu erkinliklar tarafdori". Armiya olomonga qarshi qurol ishlatmaslikka qaror qilgani, Obama ma'muriyat nazarida, maqtovga sazovor. 28 yanvar kuni ham Obama Misrdagi voqealarga o'z munosabatini bildirgan edi. "AQSh Misrni yaqin do'st deb biladi. Xavfsizlik va boshqa muhim sohalarda hamkorlik qilib kelamiz. Lekin biz bu tuzumni hamisha islohotlarlarga undaganmiz. Siyosiy, ijtimoiy va iqtisodiy islohotlar qilib, xalq hayotini osonlashtirishga",- deydi Obama.